钦定古今图书集成/明伦汇编/氏族典/第581卷 > 耶律怀义
## 钦定古今图书集成/明伦汇编/氏族典/第581卷 > 耶律怀义

按《金史耶律怀义传》：“怀义本名孛迭，辽宗室子。以战
功累迁同知点检司事。宗翰取西京，辽主奔于夏，怀
义来降，领谋克，从军伐宋，所至皆降，加尚书左仆射，
改西北路招讨使，抚御有恩。天眷初，为太原尹，治有
能声。以老乞致仕，不许。海陵即位，封漆水郡王，进封
莘王。久之，进封萧王。正隆例封景国公，其子神都斡”
为西北路招讨都监，迎侍之官，卒于云中，年八十二。